Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos parlamento ir Tarybos sprendimą dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo (2007 2013) /* KOM/2007/0503 galutinis - COD 2005/0037B */





[pic] | EUROPOS BENDRIJŲ KOMISIJA | Briuselis 31.8.2007 COM(2007) 503 galutinis 2005/0037B (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos Parlamento ir Tarybos sprendimą dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo (2007-2013) 2005/0037B (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos Parlamento ir Tarybos sprendimą dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo (2007-2013) 1. PAGALBINĖ INFORMACIJA Pasiūlymo perdavimo Europos Parlamentui ir Tarybai data: (dokumentas COM([2006])[230] galutinis – [2005]/[037B] COD) | 2006 m. gegužės 24 d.: pasiūlymas, iš dalies pakeistas atskyrus programas „Kova su smurtu (Daphne III)“ ir „Informacija apie narkotikus ir jų prevencija“. | Europos ekonomikos ir socialinių reikalų komiteto nuomonės data: | 2006 m. sausio 19 d. | Europos Parlamento nuomonės (pirmojo svarstymo) data: | 2006 m. gruodžio 14 d. | Bendrosios pozicijos priėmimo data: | 2007 liepos 23 d. | 2. KOMISIJOS PASIŪLYMO TIKSLAS Informacija apie narkotikus ir jų prevencija – tai finansavimo programa, kuria siekiama: a) mažinti narkotikų vartojimą, priklausomybę ir jų daromą žalą bei vykdyti prevenciją. b) gerinti informacijos apie narkotikų vartojimą kokybę. c) remti Europos kovos su narkotikais strategijos įgyvendinimą. 3. PASTABOS DĖL BENDROSIOS POZICIJOS Tarybos bendrojoje pozicijoje išlaikytos svarbiausios pradinio Komisijos pasiūlymo nuostatos ir atsižvelgta į pagrindinius per pirmąjį svarstymą Europos Parlamento priimtus pakeitimus. Esminiai bendrosios pozicijos ir pradinio Komisijos pasiūlymo skirtumai šie: - Programos „Daphne III“ ir „Informacija apie narkotikus ir jų prevencija“ atskirtos. Šis atskyrimas buvo pasiūlytas pačios Komisijos 2006 m. gegužės 26 d. iš dalies pakeistame pasiūlyme. - 3 straipsnio a punktas: papildytas konkrečiu tikslu, kuriuo išplečiama programos taikymo sritis, kad pagal programą būtų galima remti priemones, skirtas narkotikų vartojimo prevencijai, pirmiausiai skatinant mažinti su narkotikais susijusią žalą ir naudoti naujausiomis mokslinėmis žiniomis grindžiamus gydymo metodus. - 3 straipsnio c punktas: pabrėžiamas Europos Parlamento vaidmuo kovos su narkotikais veiksmų planų vertinimo procese. - 4 straipsnio b punktas: konkrečius projektus bus galima finansuoti, jeigu juose dalyvaus ne mažiau nei dvi valstybės narės arba viena valstybė narė ir viena stojančioji šalis arba šalis kandidatė (o ne trys valstybės narės, kaip numatyta Komisijos pasiūlyme). - 6 straipsnis: moterys ir tėvai nurodomi kaip tikslinės programos grupės. - 9 straipsnis: priimant metinę darbo programą, bus atsižvelgta į Europos narkotikų ir narkomanijos stebėsenos centro ekspertų techninę nuomonę. - 10 straipsnis: komitologija: taikomas dviejų komitetų principas (metinės darbo programos priėmimo vadybos komitetas ir patariamasis komitetas kitiems klausimams spręsti; pradiniame Komisijos pasiūlyme numatytas tik patariamasis komitetas). Tarybos bendroji pozicija grindžiama Europos Parlamento, Tarybos ir Komisijos kompromisiniu susitarimu. Kompromisas pasiektas dėl viso teksto, įskaitant komitologijos klausimą. Tarybos bendrojoje pozicijoje pritariama su „Civilinės teisenos“ programa (COD/2005/0040) susijusiam sprendimui, dėl kurio visos trys institucijos susitarė, būtent – įtraukti konstatuojamąją dalį dėl Europos Parlamento informavimo apie įgyvendinimo priemones ir Komisijos pranešimo šiuo klausimu. 4. IŠVADOS Komisija pritaria bendrajai pozicijai, į kurią įtraukti pagrindiniai pradinio Komisijos pasiūlymo elementai, taip pat pagrindiniai Europos Parlamento priimti pakeitimai.